Naomi Klein

Naomi Klein, nada en Montreal en 1970, é unha xornalista, autora e activista canadense, coñecida polas súas análises políticas e críticas da globalización e do capitalismo.

 Traxectoria 
É economista política, xornalista e escritora. Caracterizada polo seu traballo independente nos medios xornalísticos, colaborou como columnista para publicacións como The Guardian de Londres ou The Globe and Mail de Toronto. É filla de pais que pertenceron ó movemento hippy e foron próximos ó anarquismo. Emigraran ao Canadá dende os Estados Unidos a causa da guerra de Vietnam. A súa nai creara un documental en contra da pornografía, titulado Not a Love Story ("Non é unha historia de amor", 1981).

Comezou a súa actividade xornalística como estudante de Filosofía e Literatura na Universidade de Toronto, colaborando coa revista estudantil do centro The Varsity.

Estudou as influencias do capitalismo de finais do século XX e do sistema da Terceira Vía, así como no pulo do imperialismo neoliberal e os seus efectos na cultura de masas. Publicou varios libros como No Logo (2001) e Fences and Windows (2003), o guión do documental The Take (dirixido polo seu marido Avi Lewis, centrado na crise arxentina e as mobilizacións cidadás entre 2001 e 2002) e diversos artigos xornalísticos e políticos.

 Obras
 No Logo: No Space, No Choice, No Jobs (2001)
 Fences and Windows: Dispatches from the Front Lines of the Globalization Debate (2002)
 The Shock Doctrine: The Rise of Disaster Capitalism (2007)
 This Changes Everything: Capitalism vs. the Climate (2014)
 No Is Not Enough: Resisting Trump's Shock Politics and Winning the World We Need (2017)
 The Battle for Paradise: Puerto Rico Takes on the Disaster Capitalists (2018)
 On: The (Burning) Case for a Green New Deal (2020)
 How to Change Everything (con Rebecca Stefoff, 2022)
 Doppelganger: A Trip into the Mirror World (2023)

 Filmografía 

 The Take (2004)
 This Changes Everything (2016)

 Notas 

 Véxase tamén 
 Ligazóns externas 
 Páxina oficial da escritora 
 Naomi Klein (IMDb)

Categoría:Personalidades do xornalismo
Categoría:Nados en 1970
Categoría:Nados en Montreal
Categoría:Activistas do Canadá